Razpis tekmovanja iz matematike za Vegova priznanja v šolskem letu 2016/2017

Koledar tekmovanj

Tekmovanja bodo v šolskem letu 2016/2017 potekala:

| **Stopnja** | **Datum in čas pričetka** |
| --- | --- |
| Šolsko tekmovanje | četrtek, 16. marec 2017 ob 13.00 |
| Državno tekmovanje | sobota, 22. april 2017 ob 9.00 |

Šolsko tekmovanje

V skladu s pravilnikom tekmovanja se lahko tekmovanja Kenguru udeležijo vsi učenci, ki to želijo. **DMFA Slovenije ne postavlja nikakršnih omejitev pri številu udeležencev iz posameznega razreda ali šole.** Prijava na tekmovanje je možna pri svojem učitelju matematike od **16. 2. 2017**do **15. 3. 2017 do 12.00**. Rezultati bodo za posameznega tekmovalca objavljeni najkasneje **21. 3. 2017**. Poimenski seznam s končnimi rezultati, prejemniki priznanj in izbranimi tekmovalci za državno tekmovanje bo za posamezno šolo objavljen najkasneje **23. 3. 2017**.

Državno tekmovanje

Po zaključenem šolskem tekmovanju se bo sestala državna tekmovalna komisija in izbrala udeležence državne ravni tekmovanja ter izbor posredovala šolam preko informacijskega strežnika. Učitelji mentorji izbranih tekmovalcev bomo nato preko informacijskega strežnika takoj sporočili podatke, ki jih državna tekmovalna komisija in šole gostiteljice potrebujejo za optimalno organizacijo in izvedbo državnega tekmovanja.

Vsaka šola, ki ima na državno raven tekmovanja uvrščene tekmovalce, mora predlagati vsaj enega nadzornega učitelja (učitelja matematike ali drugega strokovnega sodelavca v dogovoru z državno tekmovalno komisijo). Nadzorni učitelji se zberejo pri organizatorju državnega tekmovanja vsaj pol ure pred začetkom tekmovanja, da skupaj odprejo zapečatene naloge.

Gostitelji državnega tekmovanja bodo:

|  |  |  |  |
| --- | --- | --- | --- |
| **#** | **Regija** | **Gostitelj** | **Organizator** |
| 1 | Gorenjska regija 1 | OŠ Antona Tomaža Linharta Radovljica | Darja Torkar |
| 2 | Gorenjska regija 2 | OŠ Šenčur |  |
| 3 | Gorenjska regija 3 | OŠ Orehek Kranj |  |
| 4 | Goriška regija | OŠ Ivana Roba, Šempeter | Karmen Debenjak |
| 5 | Jugovzhodna Slovenija 1 | OŠ Trebnje | Franci Kravcar |
| 6 | Jugovzhodna Slovenija 2 | OŠ Stara Cerkev | Bojana Oberstar Bižal |
| 7 | Koroška regija | OŠ Mežica | Nataša Podojsteršek |
| 8 | Obalno-kraška regija | OŠ Vojke Šmuc Izola | Mojca Burgar |
| 9 | Osrednjeslovenska regija 1 | OŠ Jožeta Moškriča, Ljubljana | Metka Kenda |
| 10 | Osrednjeslovenska regija 2 | OŠ Medvode | Rok Jamnik |
| 11 | Osrednjeslovenska regija 3 | OŠ Dragomelj |  |
| 12 | Osrednjeslovenska regija 4 | OŠ Sostro | Urška Šetina |
| 13 | Osrednjeslovenska regija 5 | OŠ Ig | Martina Brence |
| 14 | Podravska regija 1 | OŠ Kamnica |  |
| 15 | Podravska regija 2 | OŠ Ormož | Renata Pučko |
| 16 | Podravska regija 3 | OŠ Janka Padežnika Maribor | Mateja Slana Mesarič |
| 17 | Pomurska regija | OŠ Beltinci | Anita Zadravec |
| 18 | Posavska regija | OŠ Leskovec pri Krškem | Tatjana Kerin |
| 19 | Primorsko-notranjska regija | OŠ Jožeta Krajca, Rakek | Liljana Intihar |
| 20 | Savinjska regija 1 | IV. OŠ Celje | Nataša Lemež |
| 21 | Savinjska regija 2 | JVIZ I. OŠ Rogaška Slatina | Metka Bek |
| 22 | Savinjska regija 3 | OŠ Polzela | Andreja Špajzer |
| 23 | Zasavska regija | OŠ Šmartno, Šmartno pri Litiji |  |

Rezultati državnega tekmovanja bodo za posameznega tekmovalca objavljeni najkasneje **25. 4. 2017**. Morebiten ugovor na vrednotenje na državnem tekmovanju je potrebno **podati pisno in pod šifro tekmovalca** ter nasloviti na Komisijo za popularizacijo. **Ugovora po elektronski pošti ali faksu ni možno vložiti.** Komisija bo obravnavala le ugovore, ki bodo **prispeli na spodnji naslov do 26. 4. 2017 do 14.00 ne glede na način prenosa**.

*Komisija za popularizacijo matematike v osnovni šoli  
DMFA Slovenije  
Jadranska ulica 19  
1000 Ljubljana*

Dosežki z državnega tekmovanja bodo javno objavljeni na spletnih straneh dmfa skladno s pravilnikom tekmovanja najkasneje **29. 4. 2017**. Tisti, ki bodo na državni ravni osvojili nagrade, bodo le-te prejeli na posebni slovesnosti. Kraj in čas slovesnosti bo objavljen naknadno.

Vodja tekmovanja

Jerneja Lovšin Dodič